b'\n_START_ARTICLE_\nI\xc5\xa1vestin\xc4\x97 kredito priemon\xc4\x97\n_START_PARAGRAPH_\nI\xc5\xa1vestin\xc4\x97 kredito priemon\xc4\x97 arba kredito derivatyvas (angl. credit derivative) - finansin\xc4\x97s rizikos perleidimo instrumentas, skolos pardavimo sutartis. Derivatyvas yra apib\xc5\xabdinamas ir kaip finansinis instrumentas, kurio vert\xc4\x97 nustatoma atsi\xc5\xbevelgiant \xc4\xaf b\xc5\xabsimus prek\xc4\x97s, valiutos, vertybinio popieriaus ir kt. kainos svyravimus rinkoje. IKP rinka gali b\xc5\xabti sukurta i\xc5\xa1 bet ko, kas turi parduodam\xc4\x85j\xc4\x85 vert\xc4\x99. Obligacij\xc5\xb3 ir kredit\xc5\xb3 IKP rinka b\xc5\xabt\xc5\xb3 vienas i\xc5\xa1 pavyzd\xc5\xbei\xc5\xb3. 2008 m. prekybos \xc5\xa1ioje srityje apyvarta vir\xc5\xa1ijo $56 trilijonus; tikslus skai\xc4\x8dius nebuvo \xc5\xbeinomas, d\xc4\x97l \xc5\xa1ios rinkos nepavaldumo valstybiniam reglamentavimui._NEWLINE_Derivatyvai yra svarbi rinkos ekonomikos funkcionavimo ir pl\xc4\x97tros dalis, apsauganti ir nuo galim\xc5\xb3 nuostoli\xc5\xb3 d\xc4\x97l rinkos kain\xc5\xb3 poky\xc4\x8di\xc5\xb3. Tinkamai nesutvarkius \xc5\xa1ios rinkos dalies funkcionavimo teisiniais reguliavimo ir kontrol\xc4\x97s dokumentais, ji yra paj\xc4\x97gi sukelti krizinius rei\xc5\xa1kinius. Pask 2008 m. spalio 15 d. "The Washington post" analitik\xc5\xb3 j\xc5\xb3 kriz\xc4\x99 s\xc4\x85lygojo kliringo - main\xc5\xb3 ne grynais nebuvimas \xc5\xa1ioje svarbioje rinkos dalyje, nors dar apie 2000 m. JAV vald\xc5\xbeioje buvo si\xc5\xablyta ir diskutuota d\xc4\x97l kliringo b\xc5\xabtinumo._NEWLINE_Warren Buffett, \xc5\xbeymus amerikie\xc4\x8di\xc5\xb3 investicini\xc5\xb3 rink\xc5\xb3 \xc5\xbeaid\xc4\x97jas pavadino IKP \xe2\x80\x9efinansiniais masinio naikinimo ginklais\xe2\x80\x9c. Ne\xc5\xbei\xc5\xabrint to, iki 2008 m. pasaulio ekonomin\xc4\x97s kriz\xc4\x97s IKP leido Wall Street ir kit\xc5\xb3 finansini\xc5\xb3 sostini\xc5\xb3 verslininkams bei perpirkliams spekuliantams u\xc5\xbedirbti milijardus.'